कमल लता ठौगरें दे कमरे च गेई उठी ते में अपने कमरे च उठी गेआ। श्नान कीता ते रुट्टी अपनी समर्था मताबक ते ठीक मौके पर खाद्दी। संञां दी गड्डी में जाना हा। वैष्णावी गी तुप्पन गेआ ते दिखेआ जे ओ ठौगर-द्वारे ठौगरें गी सजा दी ऐ। मिगी दिखदे गै बोली, ‘नमें गुसाईं, आई गे ओ तां बिन्द मेरी मदद करी ओड़ो। पद्या दे सिर पीड़ ऐ। लक्ष्मी ते सरस्वती दौनें भैनें गी इक्कै-इक बुखार चढ़ी गेआ ऐ। समझ नईं औन्दी के होने वाला ऐ। इनें दौं पीले टल्लें च दनांक चोन पाई देऔ।’